Bāle

Bāle ir dzelzceļa stacija Valmieras novada Kauguru pagastā. Pēc būtības Bāles stacija ir izmaiņas punkts, jo tajā ir tikai 2 sliežu ceļi. Bāles stacijā pieturēja dīzeļvilcieni, kas kursē līnijā Rīga—Lugaži. Netālu no Valmieras virziena sliežu kopsavienojuma stacijas sliežu ceļus šķērso neliels grants seguma ceļš, kas savieno Mūrmuižu ar autoceļu P20.

No 2019. gada decembra Bāles stacijā pasažieru vilcieni vairs nepietur.Sabiedriskā transporta padomes lēmums Nr.1 2019.gada 20.septembrīNo decembra vilcieni vairs neapstāsies astoņās stacijās Pieturas punktā nav biļešu kases.

 Vēsture 
Bāles stacija (Wale) ierīkota, visticamāk, jau Pirmā pasaules kara laikā, bet atradusies gandrīz kilometru Rīgas virzienā no tagadējās stacijas.Karte des westlichen Russlands 1900 Stacija nosaukta tuvējo "Bāļu" māju vārdā (viensēta saglabājusies līdz mūsdienām). Pēc 1922. gada stacija vairs nepastāv, bet 1929. gadā šeit atvērts pasažieru pieturas punkts.Toms Altbergs, Karīna Augustāne, Ieva Pētersone. Dzelzceļi Latvijā. Rīga : Jumava, 2009, 82. lpp.  Otrā pasaules kara laikā šeit bijusi stacija, bet vēlākās padomju laika kartēs atkal atzīmēts pieturas punkts, pēc tam šeit izbūvēts otrs sliežu ceļš. 1980. gados pastāvēja neliels dzelzceļa atzars no Valmieras virziena sliežu kopsavienojuma Rīgas virzienā, iespējams, militārām vajadzībām.PSRS Ģenerālštāba karte

 Attēlu galerija 

 Atsauces 

Kategorija:Dzelzceļa stacijas Latvijā
Kategorija:Dzelzceļa līnijas Rīga—Lugaži stacijas un pieturas punkti
Kategorija:Kauguru pagasts